Odense Adresse-Contoirs Efterretninger, 1848-09-07
Blandinger. Det i Kjøbenhavn udkommende lille Blad Nyeste Postefterretninger af Fredag indeholder en Artikel, underskreven D., om den hemmelige Valg forsamling, og hvis Fremstillingsmaade vi beklage, men som dog fremdrager Fakta, der endnu maae betragtes som saadanne, da de ikke i noget af de kjøbenhavnske Løverdagsblade have fundet Modsigelse. Jfølge denne Artikel havde en selvvalgt Kommittee, bestaaende af Dhrr. Prof. Clausen, Journalisterne Gjødvad og Hage, Mag. Hammerich Grossererne H. P. Hansen og Meinert (Prof.) Petersen, Redakteur Ploug og Etatsraad Schouw indbudt ialt 150 Herrer til et Møde, for lukkede Dørre i Universitetsbygningen. Dette afholdtes i Torsdags. Af Haandværkstanden bemærkedes ingen Anden, end Hr. Fineerskjærer Frederiksen. Etatsraad Schoum aabnede Forsamlingen med et Foredrag, hvoraf Forfatteren af Artikelen, der sad i Baggrunden af Stuen, kun refererer, at ogsaa Borgerrepræsentanterne vare indbudte til at tage Deel i Forhandlingerne om Kandidaterne til den forestaaende Rigsforsamling. Jmidlertid toge snart Forhandlingerne en Vending, som Herrerne ved det lange Bord ikke vare belavede paa. Endeel af Forsamlingens yngre Medlemmer insisterede paa, at Man maatte træde offentlige frem, hvis Man ikke vilde blive beskyldt for aristokratisk Kliquevæsen. Offentlighedens Ven, Ploug meente, at Offentlighed vilde her medføre store Ulemper; men at det ikke var umuligt, at der nok kunde blive afholdt et offentligt Møde. Herpaa svarede Mag. Schjern af det var Noget, der fulgte af sig selv, men at han og hans Venner forlangte, at Man skulde erklære, at Man vilde træde offentligt frem. Efter en Debat erklærede Etatsr. Schouw, at han og hans politiske Venner frygtede for, at de i en offentlig Forsamling kunde komme: Minoriteten, men herfor vilde de ikke gjerne udsætte sig. Hertil bemærkede En, at Man skulde indbyde til et offentligt Møde, men selv disponere over Størstedelen af Billetterne, saaledes vilde Man forlods sikkre sig Majoriteten. En Anden vilde have, at ingen Andre, end indtegnede Vælgere skulde have Adgang til den eventuelle offentlige Forsamling. Efter saaledes at have discuteret i et Par Timer, skiltes Man ad, efter at have modtaget den Erklæring af den selvvalgte Kommittee, at den i det næste hemmelige Møde for lukkede Dørre paa Mandag vilde underrette de øvrige Medlemmer af den hemmelige Ret om, hvorvidt den vilde gaae ind paa Forslaget om et offentligt Møde. - Vi betvivle, at navnlig Hædersmanden Schouw kan have yttret sig saaledes som foranført; men maatte der end være Urigtigheder heri, som da forunderligt nok ikke ere paaviste: saa fremtræder dog i hele den brugte Fremgangsmaade Charakteristiket af det Begreb om folkelig Deeltagelse i Friheds værket og det derpaa byggede Frihedsbegreb, som de kjøbenhavnsk-viborgske hemmelige Kommitteer, med deres Filialer, søge at gjøre gjældende. (Aalb. Av., Om den, som Man mener, til Præsident i den nye midlertidige Regjering i Hertugdømmerne designerede Grev Carl Moltke hedder det fra Kbhavn i Loll. F. Av. "Der er kun een Mening om hans store Forretnings Dygtighed og energiske Karakteer; derimod har Man næret Tvivl om hans politiske Troesbekiendelse, og han har i saa Henseende været udsat for skarpe Anbreb, som dog nu erkjendes for største Delen at have været ubeføiede. Vi ville blot minde om, at det var ham, der ved Jndsættelsen af den nye slesvigholsteenske Regjering i 1846 erklærede, at der kun fandt en administrativ Forbindelse Sted mellem Hertugdømmerne og at den vilde være hævet, saafremt en Forandring i Arvefølgen indtraadte, en Erklæring, der paadrog ham det bittreste Had fra Slesvigholsteenernes Side, saa at de endog vilde have ham afsat. Ogsaa under den nuværende Krig har han ingenlunde viist et slesvigholsteensk Sindelag; strax efter Oprørets Udbrud skrev han til Forvalteren paa sit Gods Nütschau, at han ikke maatte respektere nogen Reqvisition fra den provisoriske Regjering, eller udbetale Skilling eller Hvid til den, men kun give efter for Magten. Alt hvad Man kan bebreide ham, er, at han har villet spille en mæglende Rolle, men Den, som under voldsomme Partikampe forsøger derpaa, faaer sjelden anden Tak end begge Partiers Had." - Preusser har tidligere været Kommitteret i Generaltoldkammeret; under sit Ophold i Kjøbenhavn ansaaes han for en Slesvigholstener, dog af de moderate; men han skal være en dygtig og meget retsindig Mand.